stanford-oval/wikipedia huggingface dataset:
The Ark
Historia

The Ark aloitti uransa vuonna 1991, mutta julkaisi ensimmäisen levytyksen, EP:n, vasta vuonna 1996. Siihen mennessä yksi perustajajäsenistä, Magnus Olsson, oli lähtenyt ja tilalle oli otettu Martin Rosengardten. Kitaristi Martin Axén liittyi mukaan EP:n julkaisun jälkeen, ja pian yhtye sai myös levytyssopimuksen. Tuolloin rumpali vaihtui jälleen, ja uusi jäsen oli Sylvester Schlegel. Ensimmäinen single, ”Let Your Body Decide”, julkaistiin vuoden 2000 alkupuolella, mutta läpimurto tapahtui kappaleella ”It Takes a Fool To Remain Sane” myöhemmin samana vuonna. Vuonna 2000 he myös kiersivät Skandinaviaa Kentin kanssa ja ovat sittemmin saavuttaneet suosiota Ruotsin lisäksi Suomessa, Saksassa ja Italiassa. Vuoden 2002 lopulla yhtye sai tavallista suurempaa huomiota singlevalinnallaan, sillä julkaisu ”Father of a Son” puhui selkein sanoin homoadoption puolesta. Keväällä 2006 The Darkness -yhtyeen Justin Hawkins päätti auttaa yhtyettä Britteinsaarten musiikkimarkkinoilla ottamalla heidät lämmittelijäksi kiertueelleen.
Loppuvuodesta 2006 yhtye aloitti Yhdysvaltain kiertueen esiintymällä Ruotsin uuden suurlähetystön pihalla. Lähes koko kiertue jouduttiin kuitenkin perumaan sen jälkeen, kun Salo vitsaili yli lentäneen lentokoneen olevan matkalla Valkoiseen taloon. Sekä laulaja että suurlähettiläs Gunnar Lund pahoittelivat tapahtunutta lehdistön välityksellä, mutta eivät halunneet jatkaa kiertuetta mediakohun vuoksi. Talvella 2006–2007 yhtyeen kanssa kauan soittanut Jens Andersson otettiin sen kuudenneksi viralliseksi jäseneksi.
Joulukuussa 2010 The Ark ilmoitti lopettavansa toimintansa ja tekevänsä viimeiset keikkansa vuoden 2011 aikana.
Edustajana Eurovision laulukilpailussa 2007 > Valinta

The Ark valittiin Ruotsin edustajaksi Eurovision laulukilpailuun 2007 Ola Salon sanoittamalla kappaleella ”The Worrying Kind”. Se sai Melodifestivalenin finaalissa korkeimmat pisteet sekä tuomareilta että katsojilta. Single nousi heti valinnan jälkeen listan viidenneksi Ruotsissa ja myöhemmin sen kärkeen. Huhtikuun lopulla yhtyeen levy-yhtiö ilmoitti sen saavuttaneen platinarajan yli 
20 000 kappaleen myynnillään.
Edustajana Eurovision laulukilpailussa 2007 > Kilpailun jälkeen

Pohjoismainen media noteerasi yhtyeen osallistumisen laulukilpailuun poikkeuksellisen laajasti. Vaikka yhtyettä pidettiin muun muassa vedonlyöntitilastoissa yhtenä kilpailun suurimpina ennakkosuosikeista, ”The Worrying Kind” sijoittui Eurovision laulukilpailussa 18. sijalle. Iltapäivälehtien mukaan Ola Salo olisi hermostunut huonosta menestyksestä ja kutsunut tapahtumaa ”sontakilpailuksi”. Myöhemmin hän totesi, ettei paikka ollut oikea yhtyeen musiikin esittelyyn, mutta myönsi käyttäneensä sanaa kilpailun jälkeen. Ruotsalaismediassa kritisoitiin Yleisradion kuvaustekniikkaa ja teknisiä ongelmia, joita esiintymisen aikana ilmeni. Expressen kirjoitti, ettei yhtyeen häviö ollut enää mikään yllätys tylsän kuvatuotannon vuoksi. Ola Salo kertoi myös lehdelle, että tärkeitä osioita jäi pois esityksestä, koska kamerat jäivät paikoilleen, eikä keskeisessä osassa ollut hypnoosilevy lähtenyt pyörimään heti kun olisi pitänyt.
Esiintymiset Suomessa

The Ark esiintyi ensimmäistä kertaa Suomessa Kentin lämmittelijänä vuonna 2000. Provinssirockissa yhtye on esiintynyt vuosina 2002 ja 2006, Ankkarockissa 2005, 2007 ja 2010, Ruisrockissa 2005, 2007, 2008 ja 2010 sekä Rockoffissa 2005 ja 2007. Lisäksi The Ark on esiintynyt Helsingin Tavastialla useasti. Vuonna 2003 konsertti oli lähes loppuunmyyty ja keväällä 2007 kaikki kolme Tavastian esiintymistä myytiin loppuun. Joulukuussa 2005 yhtye kiersi Suomea esiintyen Tavastian lisäksi, Tampereella, Turussa, Vaasassa ja Oulussa. Loka-marraskuun vaihteessa 2007 yhtye kiersi Suomea minikiertueella, jolloin kierrettiin Tampereella, Turussa, Oulussa, Seinäjoella ja Helsingissä. Heinäkuussa 2011 yhtye esiintyi osana jäähyväiskiertuettaan Tampereella, Vaasassa ja Maarianhaminassa.
Jäsenet

Ola Salo (s. 19. helmikuuta 1977) – laulu
Sylvester Schlegel (s. 22. maaliskuuta 1976) – rummut
Martin Axén (s. 1. huhtikuuta 1973 – kitara
Mikael Jepson (s. 24. heinäkuuta 1974) – kitara
Lars ”Leari” Ljungberg (s. 6. maaliskuuta 1977) – basso
Jens Andersson (s. 27. syyskuuta 1970) – koskettimet
Diskografia > EP

The Ark EP (Racing with the Rabbits) (1996)
Diskografia > Albumit

We Are The Ark (2000)
In Lust We Trust (2002)
State of The Ark (2004)
Prayer for the Weekend (2007)
In Full Regalia (26. huhtikuuta 2010)
Arkeology – The Complete Singles Collection (23. helmikuuta 2011)
It Takes a Fool to Remain Sane (2000–2011) (2019)
Diskografia > Musiikkivideot

Let Your Body Decide (2000)
It Takes a Fool to Remain Sane (2000)
Echo Chamber (2000)
Joy Surrender (2001)
Calleth You, Cometh I (2002)
Father of a Son (2002)
Tell Me the Night is Over (2002)
One of Us is Gonna Die Young (2004)
Clamour for Glamour (2005)
The Worrying Kind (2007)
Prayer for the Weekend (2007)
Superstar (2010)
Diskografia > Singlet

Let Your Body Decide (2000)
It Takes a Fool To Remain Sane' (2000)
Echo Chamber (2000)
Joy Surrender (2001)
Let Your Body Decide (uusi versio) (2001)
Calleth You Cometh I (2002)
Father of a Son (2002)
Tell Me the Night Is Over (2002)
Disease (2003)
One Of Us Is Gonna Die Young (2004)
Clamour for Glamour (2005)
Trust is Shareware (ainoastaan digitaalisena) (2005)
Absolutely No Decorum (Ruotsissa ainoastaan digitaalisena, Suomessa myyntisingle) (2007)
The Worrying Kind (2007)
Prayer for the Weekend (2007)
Little Dysfunk You (2007)
Superstar (ainoastaan digitaalisena) (2010)
Stay With Me (ainoastaan digitaalisena) (2010)
Breaking Up With God (2011)
The Apocalypse Is Over (2011)
Panta Mera (2011)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive) (englanniksi)
Virallinen kiertueblogi (Arkistoitu – Internet Archive) (englanniksi)
The Ark Myspacessa (englanniksi)
The Ark Ankkarockissa 2005
Tumma asetelma

Tumma asetelma on suomalaisen taiteilijan Helge Dahlmanin öljyvärimaalaus kankaalle vuodelta 1948. Kooltaan se on 29,5 × 66,5 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.
Tumma asetelma kuuluu Helge Dahlmanin uran varhaisvuosien karheisiin ekspressionistisiin maalauksiin. Hänet oli kutsuttu Lokakuun ryhmään, joka pyrki töissään koreilemattomaan ja suoraan tunteeseen ja aiheen valintaan. Hän luopui lokakuulaisuudesta jo vuoden kuluttua vuonna 1949 Tumman asetelman valmistumisesta. Häntä alkoi kiinnostaa vaaleampi täplämaalaus ja täsmällisempi muoto.
Aiheesta muualla

Suomen kansallisgalleria: Kokoelmat: Tumma asetelma.  (Arkistoitu – Internet Archive)
USS Nantucket

USS Nantucket voi tarkoittaa seuraavia Yhdysvaltain laivaston aluksia:
USS Nantucket (1862), Passaic-luokan monitori
USS Nantucket (IX-18), Alert-luokan tykkivene ex-USS Ranger
USS Nantucket (SP-1153), kuljetusalus
USS Nantucket (LCS-27), Freedom-luokan rannikkotaistelualus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Nantucket”, voi hakea sivunnimihaulla, laajalla sivunnimihaulla tai tekstihaulla.
U4 (Berliinin metro)

U4 on yksi Berliinin metron linjoista. Se sijaitsee kokonaan Schönebergin kaupunginosan alueella. Linja avattiin liikenteelle vuonna 1910 ja sen rakennutti tuolloin vielä itsenäinen Schönebergin kaupunki.
Linja on vain 2,9 kilometriä pitkä ja sillä on 5 asemaa. Siten se on Berliinin lyhin metrolinja. Tekniikaltaan se edustaa Kleinprofil-tyyppiä.
Viktoria-Luise-Platzin aseman sisäänkäynti
Rathaus Schönebergin aseman sisäänkäynti
Rathaus Schönebergin asema ulkoa
USS Nevada

USS Nevada voi tarkoittaa seuraavia Yhdysvaltain laivaston aluksia:
USS Nevada (BM-8), Arkansas-luokan monitori
USS Nevada (BB-36), Nevada-luokan taistelulaiva
USS Nevada (SSBN-733), Ohio-luokan ballistisin ohjuksin varustettu ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Nevada”, voi hakea sivunnimihaulla, laajalla sivunnimihaulla tai tekstihaulla.
Trichoderes

| Trichoderes |
| --- | --- |
 Trichoderes rugosus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Lehtikuoriaismaiset Chrysomeloidea
Heimo::  Sarvijäärät Cerambycidae
Suku::  Trichoderes  Chevrolat, 1843
Katso myös
   Trichoderes Wikispeciesissä   Trichoderes Commonsissa 
Infobox OKNimi-testi OK: 
Trichoderes on  sarvijäärät-heimoon (Cerambycidae) kuuluva hyönteisten – täsmällisemmin kovakuoriaisten – suku. Siihen kuuluu kolme lajia.
Lajit

Trichoderes cylindroidus
Trichoderes pini
Trichoderes rugosus
Aiheesta muualla

University of Michigan, Animal Diversity Web (ADW): Trichoderes (englanniksi)
Tuhkakulmaorneero

| Tuhkakulmaorneero |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Metsäorneerot Cranioleuca
Laji::  curtata
Kaksiosainen nimi
 Cranioleuca curtata  (Sclater, 1870) 
Katso myös
   Tuhkakulmaorneero Wikispeciesissä   Tuhkakulmaorneero Commonsissa 
Infobox OKNimi-testi OKIUCN-testi OK: 
Tuhkakulmaorneero (Cranioleuca curtata) on orneeroiden heimoon kuuluva varpuslintu.
Levinneisyys

Tuhkakulmaorneeroa tavataan Boliviassa, Perussa, Ecuadorissa ja Kolumbiassa. Metsien tuhoutuminen on uhka lajille, ja se on luokiteltu elinvoimaiseksi.
Tuoksusampaka

| Tuoksusampaka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Magnoliids
Lahko::  Magnoliales
Heimo::  Magnoliakasvit
Suku::  Magnoliat Magnolia
Laji::  champaca
Kaksiosainen nimi
 Magnolia champaca  (L.) Baill. ex Pierre 
Synonyymit
 Michelia champaca L. (1753) 
Katso myös
   Tuoksusampaka Commonsissa 
Infobox OKVirheellinen NIMI-arvo: 
Tuoksusampaka eli sapu (Magnolia champaca) on trooppinen puu.
Tuoksusampaka kasvaa 50 metrin korkuiseksi. Sen lehdet ovat soikeat, 10–20 cm pitkät ja 5–10 cm leveät. Nuoria oksia ja nuppuja peittää vaaleankeltainen nukka. Keltaiset kukat tuoksuvat. Hedelmän pituus on 7–15 cm.
Tuoksuksampaka kasvaa luonnonvaraisena alueella, joka ulottuu Intiasta Kiinan keskiosiin.
Tuoksusampakan tuoksuvia kukkia käytetään uskonnollisissa seremonioissa. Puuta käytetään myös koristekasvina tienvierillä, ja siitä saadaan sekä sahatavaraa että tuoksuöljyä.
Tiedostopalvelin

Tiedostopalvelin on tietokoneverkkoon liitetty palvelintietokone, joka tarjoaa käyttäjälleen jaetun tallennustilan. Tallennustilaan voi ottaa yhteyttä etänä. Sana palvelin kuvaa tiedostopalvelimen roolia asiakas-palvelin-mallissa.
Tallennettuihin tiedostoihin pääsee työasemilla tai älypuhelimilla, joilla on yhteys joko palvelimeen tai siihen liitettyyn käyttöoikeuden myöntävään tietokoneeseen. Tiedostopalvelin ei yleensä tee laskennallisia tehtäviä tai suorita ohjelmia asiakkaidensa puolesta. Se on suunniteltu ensisijaisesti tiedontallennusvälineeksi ja tallennetun tiedon välittämiseen, kun taas työasemat suorittavat laskennan.
Tiedostopalvelimia käytetään yleisesti kouluissa ja toimistoissa, joissa käyttäjät yhdistävät tietokoneensa lähiverkkoon.
Tiedostopalvelinten tyypit

Tiedostopalvelin voi olla omistettu tai omistamaton. Omistettu palvelin on suunniteltu nimenomaan tiedostopalvelimeksi, jota käytetään siihen liitetyillä työasemilla tiedostojen ja tietokantojen lukemiseen ja kirjoittamiseen.
Tiedostopalvelimet voidaan luokitella myös pääsytavan mukaan: internet-tiedostopalvelimet käyttävät usein FTP- tai HTTP-protokollaa, jotka tarjoavat usein dynaamisen verkkosisällön staattisten tiedostojen lisäksi. Lähiverkon tiedostopalvelimet käyttävät yleensä SMB/CIFS-protokollaa (Windowsissa ja Unixin kaltaisissa käyttöjärjestelmissä) tai NFS-protokollaa (Unixin kaltaisissa).
Tietokantapalvelimia, jotka tarjoavat pääsyn jaettuihin tietokantoihin tietokantalaitteen ajureiden kautta, ei pidetä tiedostopalvelimina, koska ne saattavat vaatia tallennuksen lukituksen.
Vaihtoehtona tiedostojen tallennuksen voi hankkia nykyään pilvipalveluna (pilvitallennus).
Ominaisuudet

Nykyaikaisessa liiketoiminnassa tiedostopalvelinten ominaisuudet ovat monimutkaisia johtuen kilpailevista tallennustilan, pääsynopeuden, tiedostojen palauttamisen, ylläpidon tekemän pyyhkimisen ja turvallisuuden tarpeista sekä määrärahoista. Tämä on mutkikasta johtuen jatkuvasti muuttuvasta ympäristöstä, jossa uudet laitteistot tekevät vanhat nopeasti vanhentuneiksi, ja niiden pitää olla saumattomasti verkossa vanhojen laitteiden kanssa yhteensopivalla tavalla. Myyjät saattavat hyödyntää jonotusteoriaa suorituskyvyn, huippukuormien ja vasteajan hallitsemiseksi mallintaakseen, miten laitteiston ja ohjelmiston yhdistelmä vastaa erilaisia tarpeita. Palvelimet voivat käyttää myös dynaamista kuormituksen tasapainotusjärjestelmää jakaakseen pyynnöt eri laitteiston osille.
Kiintolevyt ovat olleet palvelinten laitteiston olennaisin osa parin viime vuosikymmenen ajan. Vaikka muutkin tallenusmuodot, kuten magneettinauhat ja puolijohdelevyt, ovat mahdollisia, kiintolevyt ovat yhä paras vaihtoehto kustannuksiltaan, suorituskyvyltään ja tallennuskyvyltään.
Ominaisuudet > Tallennustila

Koska tiedostopalvelimen päätarkoitus on tarjota tallennustilaa, on kehitetty teknologiaa, jossa useat kiintolevyt toimivat ryhmässä muodostaen levymatriisin. Levymatrii sisältää tavallisesti välimuistin (väliaikaisen muistin, joka on kiintolevyä nopeampi), ja niissä on lisätoimintoja kuten RAID ja tallennustilan virtualisointi. Levymatriisit kasvattavat yleensä käytettävyyden tasoa ylimääräisten osien, kuten virtalähteiden, käytöllä RAID:n lisäksi. SAN-järjestelmässä saatetaan yhdistää tai virtualisoida levymatriiseja.
Ominaisuudet > Verkkotallennusjärjestelmä

Verkkotallennusjärjestelmä on tietokoneen tiedostotason tiedontallennusväline, joka on yhdistetty tietokoneverkkoon, jolloin tarjotaan tietoyhteys heterogeeniseen asiakasryhmään. Verkkotallennusjärjestelmän laitteet ovat nimenomaan tiedostopalvelimia, koska verkkotallennusjärjestelmä on erikoistietokone, joka on suunniteltu tiedostopalvelimeksi sen sijaan, että se olisi tavallinen tietokone, jota käytetään tiedostopalvelimena (ja mahdollisesti muussakin käytössä). Käsite "tiedostopalvelin" on verkkotallennusjärjestelmäkeskuteluissa yleensä vastakohtana oleva käsite, eli se viittaa vain tavallisiin tietokoneisiin.
Verkkotallennusjärjestelmien suosio oli kasvussa vuonna 2010, sillä ne tarjoavat kätevän tavan jakaa tiedostaja tietokoneiden välillä. Verkkotallennusjärjestelmän hyötyjä verrattuna omistamattomiin tiedostopalvelimiin ovat nopeampi tietoihin pääsy, helpompi ylläpito ja yksinkertainen kokoonpano.
Verkkotallennusjärjestelmät ovat verkostoituneita laitteistoja, joihin kuuluu yksi tai useampia kovalevyjä, jotka on usein järjestetty loogisiin, ylimääräisiin varastokontteihin tai RAID-matriiseihin. Verkkotallennusjärjestelmä poistaa tiedostopalvelintoiminnan vastuun verkon muilta palvelimilta. Ne tarjoavat tavallisesti tiedostoihin pääsyn käyttäen tiedostojen jakamiseen tarkoitettua protokollaa kuten NFS:ää (verkkolevyjärjestelmää) tai SMB:tä. Muita käytettyjä protokollia ovat AFS ja AFP.
Ominaisuudet > Tietoturva

Tiedostopalvelimet tarjoavat yleensä jonkinlaista järjestelmätietoturvaa rajoittaakseen tiedostoihin pääsyn tiettyihin käyttäjiin tai ryhmiin. Suurissa yrityksissä ja yhteisöissä tämä tehtävä annetaan yleensä hakemistopalveluille kuten OpenLDAP:lle, Novellin eDirectorylle tai Microsoftin Active Directorylle.
Tällaiset palvelimet toimivat hierarkkisessa laskentaympäristössä, mikä käsittelee verkon käyttäjiä, tietokoneita, sovelluksia ja tiedostoja erillisinä mutta toisiinsa liittyvinä kokonaisuuksina ja myöntää käyttöoikeuden käyttäjän tai ryhmän pääsytietojen mukaan. Monissa tapauksissa hakemistopalvelu käsittää monta tiedostopalvelinta, mahdollisesti satoja suurissa yrityksissä tai yhteisöissä. Ennen (ja yhä pienemmissä organisaatioissa), todentaminen voitiin tehdä suoraan palvelimella itsellään.
Käyttäjän tunnistautumiseen käytetään siihen suunnattuja protokollia kuten Kerberosta.
To Live Again

| To Live Again Tarot |
| --- | --- | --- |

Livealbumin tiedot
 Äänitetty : 3. elokuuta 1994
 Julkaistu: 23. marraskuuta 1994
 Tuottaja(t): Mikko Tegelman
 Tyylilaji: heavy metal
 Kesto: 74.46
 Levy-yhtiö: Zero Corporation
Tarotin muut julkaisut
| To Live Forever 1993 | To Live Again 1994 | Stigmata 1995 |
To Live Again on Tarotin ensimmäinen livealbumi, joka julkaistiin 23. marraskuuta 1994. Levy on nauhoitettu 3. elokuuta 1994 Helsingin Tavastialla. Levy julkaistiin alun perin vuonna 1994 ainoastaan Japanissa, mutta vuonna 2006 se julkaistiin uudelleenmiksattuna ja -masteroituna myös Suomessa.
Kappaleet

Children of the Grave – 4.29  (Black Sabbath -cover)
Live Hard Die Hard – 4.47
Iron Stars – 6.36
No Return – 4.04
Tears of Steel – 5.28
Breathing Fire – 2.46
Midwinter Nights – 4.27
Wings of Darkness – 3.26
Rose on the Grave – 4.49
Things That Crawl at Night – 6.43
Dancing on the Wire – 3.04
Lady Deceiver – 3.35
The Colour of Your Blood – 4.44
The Chosen – 8.38
Kill the King – 4.11  (Rainbow -cover)
Do You Wanna Live Forever – 5.25
Kokoonpano

Marco Hietala – laulu, basso
Zachary Hietala – kitara
Janne Tolsa – kosketinsoittimet
Pecu Cinnari – rummut
Arvostelut

Soundi:
Aiheesta muualla

To Live Again Discogsissa. (englanniksi)
Albumi To Live Again Encyclopaedia Metallum -sivustolla (englanniksi)
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever”
Tuoksupasuuna

| Tuoksupasuuna |
| --- | --- |

Uhanalaisuusluokitus
 Luonnosta hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Solanales
Heimo::  Koisokasvit Solanaceae
Suku::  Pasuunat Brugmansia
Laji::  arborea
Kaksiosainen nimi
 Brugmansia arborea  (L.) Lagerh. 
Katso myös
   Tuoksupasuuna Wikispeciesissä   Tuoksupasuuna Commonsissa 
Infobox OKNimi-testi OKIUCN-testi OK: 
Tuoksupasuuna (Brugmansia arborea) on koisokasvien heimoon kuuluva pensas tai pieni puu.
Tuoksupasuuna kasvaa 2–4 metriä korkeaksi. Sillä on suuret torvimaiset kukat, joista kehittyy nahkapintaisia hedelmiä. Hedelmät ovat kypsinä kellanvihreitä ja myrkyllisiä. Kukkien väri voi olla valkoinen, keltainen, oranssi tai punainen. Lehdet ovat suurikokoisia.
Tuoksupasuuna on kotoisin Etelä-Amerikasta, ja sitä kasvatetaan koristekasvina Euroopassa.
USS Passaic

USS Passaic voi tarkoittaa seuraavia Yhdysvaltain laivaston aluksia:
USS Passaic (1862), Passaic-luokan monitori
USS Passaic (YT-20), hinaaja nimetty ennen palvelukseen ottoa USS Pontiaciksi
USS Passaic (AN-87), Cohoes-luokan verkonlaskija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”USS Passaic”, voi hakea sivunnimihaulla, laajalla sivunnimihaulla tai tekstihaulla.
The Black Keysin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 12 |  |
| ↙Kokoelmat | 1 |  |
| ↙EP:t | 2 |  |
| ↙Singlet | 20 |  |
| ↙Videot | 4 |  |
| ↙Musiikkivideot | 18 |  |
The Black Keys on yhdysvaltalainen rock-duo, joka perustettiin Akronissa, Ohiossa vuonna 2001.
Studioalbumit

The Big Come Up (2002)
Thickfreakness (2003)
Rubber Factory (2004)
Magic Potion (2006)
Attack & Release (2008)
Brothers (2010)
El Camino (2011)
Turn Blue (2014)
”Let’s Rock” (2019)
Delta Kream (2021)
Dropout Boogie (2022)
Ohio Players (2024)
EP:t

The Moan (2004)
Chulahoma: The Songs of Junior Kimbrough (2006)
The Live EP (2007)
Singlet

”The Moan” (2002)
”Leavin' Trunk” / ”She Said, She Said” (2003)
”Set You Free” (2003)
”Hard Row” (2003)
”Have Love Will Travel” (2003)
”10 A.M. Automatic” (2004)
”Till I Get My Way” / ”Girl Is on My Mind” (2004)
”Your Touch” (2006)
”You're the One” (2006)
”Just Got to Be” (2006)
”Strange Times” (2008)
”I Got Mine” (2008)
”Same Old Thing” (2008)
”Tighten Up” (2010)
”Ohio” (2011)
”Howlin' for You” (2011)
”Next Girl” (2011)
”Lonely Boy” (2011)
”Gold on the Ceiling” (2012)
”Little Black Submarines” (2012)
”Fever” (2014)
”Turn Blue” (2014)
”Bullet in the Brain” (2014)
”Gotta Get Away” (2014)
”Weight of Love” (2015)
”Lo/Hi” (2019)
”Eagle Birds” (2019)
”Go” (2019)
”Shine a Little Light” (2019)
”Crawling Kingsnake” (2021)
”Going Down South” (2021)
”Gold on the Ceiling” (2021)
Videoalbumit

Thickfreakness in Austin (2004)
Live (2005)
Austin City Limits Music Festival 2005 (2006)
Live at the Crystal Ballroom (2008)
Musiikkivideot

| Vuosi | Kappale | Ohjaaja(t) |
| --- | --- | --- |
| 2003 | "Set You Free" | Jeromy Ceseña |
| 2004 | "10 A.M. Automatic" | David Cross |
| 2005 | "Your Touch" | Peter Zavadil |
| 2006 | "Meet Me in the City" |  |
| 2007 | "Just Got to Be" | Peter Zavadil |
| 2008 | "Strange Times" | Lance Bangs |
| 2010 | "Tighten Up" (Frank version) | Chris Marrs Piliero |
| 2010 | "Tighten Up" | Chris Marrs Piliero |
| 2010 | "Next Girl" | Chris Marrs Piliero |
| 2011 | "Howling for You" | Chris Marrs Piliero |
| 2011 | "Lonely Boy" | Jesse Dylan |
| 2012 | "Gold on the Ceiling" | Reid Long |
| 2012 | "Gold on the Ceiling" (film) | Harmony Korine |
| 2012 | "Little Black Submarines" | Danny Clinch |
| 2012 | "The Baddest Man Alive" (feat. RZA) | Chris Marrs Piliero |
| 2014 | "Fever" | Theo Wenner |
| 2014 | "Weight of Love" | Theo Wenner |
| 2019 | "Go" | Bryan Schlam |
| 2021 | "Crawling Kingsnake" | Tim Hardiman |
| 2021 | "Going Down South" | Ryan Nadzam |
| 2021 | "Stay All Night" | Ryan Nadzam |
| 2021 | "Poor Boy a Long Way From Home" | Ryan Nadzam |
Tony Sale

Tony Salen johtama ryhmä aloitti 1994 Colossus-tietokoneen rakentamisen Bletchley Parkissa. Sale vuonna 2006 (oikealla) valvomassa salakielisen koodin murtamista valmiilla koneella.
Anthony Edgar "Tony" Sale, FBCS (30. tammikuuta 1931 – 28. elokuuta 2011) oli sähköinsinööri, tietotekniikan laiteinsinööri ja IT-historioitsija. Hän johti Colossus-tietokone jäljennöksen tekemistä Bletchley Parkissa Englannissa.
Ulkopaisti

Ulkopaisti on naudan ruhon osa, joka sisältää takajalan reiden ulkosivulta leikatun paistin. Se koostuu kahdesta lihaksesta, nimittäin varsinaisesta ulkopaistista ja pyöröpaistista. Ulkopaistin rajalla jalan puolella on takapotka ja selän puolella kulmapaisti. Ulkopaistia pidetään ruhon kolmanneksi parhaana osana sisä- ja ulkofileen jälkeen. Se on hieman sisäpaistia tummempaa. Täysikasvuisen naudan varsinainen ulkopaisti painaa kokonaisena 3,5–4 kilogrammaa ja pyöröpaisti kokonaisena 1–1,5 kg.
Ulkopaisti on maukasta ja mureahkoa lihaa, mutta vaatii hauduttamista. Se sopii kokonaisena paistiksi ja siitä voi tehdä pihvejä ja leikkeitä. Paloiteltuna sitä voi käyttää pataruokiin ja uuniruokiin, esimerkiksi merimiespihviin sekä palapaistiin kuten karjalanpaistiin ja stroganoviin.